Muzeo Ĥanenko

La Nacia Arta Muzeo  Bogdan kaj Varvara Ĥanenko () estas arta muzeo situanta en Kijivo, Ukrainio, kiu posedas signifajn kolektojn de eŭropa, azia kaj antikva arto.

 Historio 
La muzeon fondis artaĵkolektanto Bogdan Ĥanenko en 1919.
La artaĵkolekto de Bogdan kaj Varvara Ĥanenko, eminentaj ukrainaj kolektantoj kaj filantropoj de la fino de la 19-a kaj komenco de la 20-a jarcentoj, formas la kernon de la muzeokolektoj.

Pro la fiaskinta rusia invado de la Kieva regiono kaj la posta milito, kelkaj el la verkoj estis evakuitaj en decembro 2022 al la Muzeo Luvro por malhelpi ilian detruon per bombado "Comment cette « Joconde ukrainienne » a été acheminée de Kiev au Louvre sous escorte militaire" (arkivo) ĉe Le HuffPost, 14-a de junio 2023. Kvin el la tiel konservitaj trezoroj estis prezentitaj tie en la somero de 2023 kiel parto de provizora ekspozicio titolita Ĉe la Originoj de Sankta Arto ()Aux origines de l'image sacrée - Icônes du musée national des arts Bohdan et Varvara Khanenko de Kyiv (arkivo) ĉe Le Louvre.

 Enhavo 
La kolekto de la Muzeo Ĥanenko inkluzivas verkojn de eŭropaj majstroj kiel Peter Paul Rubens, Gentile Bellini, Juan de Zurbarán, Jacques-Louis David kaj François Boucher. La muzeo ankaŭ gastigas kolektojn de eŭropa skulptaĵo kaj dekoraciaj artoj, belajn kaj maloftajn pecojn de irana, tibeta, ĉina kaj japana dekoracia arto, same kiel malgrandajn sed signifajn kolektojn de greka, romia kaj egipta arto.

Entute, la kolektoj de la Muzeo Ĥanenko konsistas el pli ol 25 000 pecoj. Preskaŭ 1 000 verkoj estas konstante ekspoziciataj.

La muzeo konsistas el du konstruaĵoj de la malfrua 19-a jarcento kun signifa historia kaj arta valoro, situantaj sur la strato Tereŝĉenkivska. La domego Ĥanenko gastigas la permanentan ekspozicion de eŭropaj belartoj kaj dekoraciaj artoj de la 14-a ĝis la 18-a jarcento. Unika grupo de bizancaj ikonoj "el Sinajo", kreitaj en la 6-a kaj 7-a jarcentoj, estas montrata en aparta ĉambro de la konstruaĵo ekde 2004. La unua etaĝo de la domego gastigas la permanentan ekspozicion de antikva arto.

La alia konstruaĵo de la muzeo, situanta proksime, estis posedata de la familio Saĥnovskij, parencoj de la Ĥanenko-familio. Ekde 2006, ĝi gastigas la permanentan ekspozicion de azia arto. La kvar ĉambroj estas dediĉitaj al budhisma kaj islama arto, same kiel al la arto de Ĉinio kaj Japanio.

 Referencoj 

 Vidu ankaŭ 
 Nacia Muzeo Taras Ŝevĉenko
 Domo kun ĥimeroj

Kategorio:Kristana ikonografio
Kategorio:Muzeoj en Kievo
Kategorio:Artmuzeoj en Eŭropo